транзитното преминаване през Съюза на яйца и яйчни продукти.
 (5)
 Освен това Босна и Херцеговина представи на Комисията своята национална програма за контрол на Salmonella при кокошки носачки от вида Gallus gallus. Не бе установено обаче, че посочената програма осигурява гаранции, еквивалентни на гаранциите, предвидени в Регламент (ЕО) No 2160/2003 на Европейския парламент и на Съвета (4), и в крайна сметка тази програма не бе одобрена. Поради това от Босна и Херцеговина се разрешава само вносът на яйца от домашни птици от вида Gallus gallus, посочени в рубрика „S4“ в част 2 от приложение I към Регламент (ЕО) No 798/2008.
 (6)
 Израел фигурира в част 1 от приложение I към Регламент (ЕО) No 798/2008 като трета страна, от която вносът в Съюза и транзитното преминаване през неговата територия на някои стоки от домашни птици са разрешени за някои части от територията ѝ в зависимост от изпълнението на политиката за унищожаване на птиците при нюкасълска болест. Тази регионализация е въведена в част 1 от приложение I към Регламент (ЕО) No 798/2008.
 (7)
 На 24 април 2019 г. Израел потвърди наличието на HPAI от подтип H5N8 в стопанство за домашни птици на своя територия. Заради потвърденото огнище на HPAI от април 2019 г. територията на Израел вече не може да бъде считана за свободна от тази болест и съответно ветеринарните органи на Израел вече не могат да сертифицират пратки с месо от домашни птици за консумация от човека, предназначени за внос в Съюза или транзитно преминаване през неговата територия.
 (8)
 Ветеринарните органи на Израел предоставиха на Комисията предварителна информация за огнището на HPAI и потвърдиха, че считано от датата на потвърждаване на възникването на огнище на HPAI са преустановили издаването на ветеринарни сертификати за пратки с месо от домашни птици, предназначени за внос или транзитно преминаване през Съюза.
 (9)
 Поради това след тази дата в Съюза не са били въвеждани пратки с такива продукти с произход от Израел. От съображения за яснота и правна сигурност е целесъобразно тази ситуация да се документира и в таблицата в част 1 от приложение I към Регламент (ЕО) No 798/2008 да се въведе съответната крайна дата. Освен това по този начин се гарантира, че когато Израел отново бъде свободна от HPAI и бъде определена начална дата, пратките с такива продукти, произведени в периода между крайната и посочената начална дата, няма да отговарят на условията за въвеждане в Съюза.
 (10)
 Поради това вписването за Израел в таблицата в част 1 от приложение I към Регламент (ЕО) No 798/2008 следва да се измени с цел да бъде отчетена настоящата епидемиологична обстановка в тази трета страна.
 (11)
 Вследствие на посредническите усилия на Обединените нации (ООН), през юни 2018 г. Атина и Скопие постигнаха двустранно споразумение („Споразумението от Преспа“) за промяна на възприетото от ООН временно наименование „Бивша югославска република Македония“. Това споразумение понастоящем е ратифицирано и от двете държави, като Република Северна Македония официално уведоми ЕС за неговото влизане в сила. Поради това е целесъобразно да се измени наименованието на посочената трета страна в таблицата в част 1 от